महिलाओं के लिए आज खेलकूद, प्रदर्शनी लगेंगी
अंतर्राष्ट्रीयमहिला दिवस बुधवार को मनाया जाएगा। महिला एवं बाल विकास विभाग की ओर से राजीव गांधी ऑडिटोरियम में जिला स्तरीय समारोह होगा। उपनिदेशक ओम प्रकाश सैनी ने बताया कि बुधवार सुबह 11 बजे खेलकूद, सांस्कृतिक कार्यक्रम एवं प्रदर्शनी का आयोजन होगा। समारोह में जिले की 12 आंगनबाड़ी कार्यकर्ता, 12 सहायिका 12 आशा सहयोगिन को यशोदा पुरस्कार से सम्मानित किया जाएगा। इसी प्रकार महिला दिवस पर वेव्ज फन अनलिमिटेड संस्था की ओर से नंदिनी रिसोर्ट में दिन में 3 से शाम 5 बजे तक जरूरतमंद महिलाओं का सम्मान किया जाएगा। जिला माहेश्वरी महिला संगठन ने आंगनबाड़ी केंद्र पर महिला दिवस मनाया। जिलाध्यक्ष अनिला अजमेरा ने बताया कि इस अवसर पर किरण,चेतना जागेटिया, सीमा कोगटा ने किशोरियों को जानकारी दी।
‘बेटी बचाओ-बेटी पढ़ाओ’ हस्ताक्षर अभियान शाम 5 बजे
राज्यमहिला आयोग के जिला महिला मंच की ओर से विश्व महिला दिवस की पूर्व संध्या पर बेटी बचाओ-बेटी पढ़ाओ एवं महिला सशक्तिकरण पर हस्ताक्षर अभियान, नुक्कड़ नाटक एवं दीपोत्सव शाम 5 से 6:30 बजे तक आयोजित होगा। मंच जिलाध्यक्ष आरती कोगटा ने बताया कि कार्यक्रम सूचना केंद्र चौराहा पर संपन्न होगा।
‘वी आर चेंज मेकर्स’ सम्मान सुबह 11 बजे
विश्वमहिला दिवस के उपलक्ष्य में बाल महिला चेतना समिति की ओर से 10 महिलाओं को ‘वी आर चेंज मेकर्स’ सम्मान प्रदान किया जाएगा। समिति अध्यक्ष तारा अहलूवालिया ने बताया कि भीलवाड़ा चितौडग़ढ़ जिले की महिलाओं को मंगलवार सुबह 11 बजे गजाधर मानसिंहका धर्मशाला में आयोजित समारोह में एडीएम सिटी आनंदी लाल वैष्णव व्याख्याता डॉ. देवकांता द्वारा सम्मानित किया जाएगा।
आजाद चौक में मुशायरा शाम 6 बजे
कलमफाउंडेशन के तत्वावधान में मंगलवार शाम 6 बजे से आजाद चौक में मुशायरे का आयोजन होगा। फाउंडेशन के संस्थापक फखरुद्दीन काजी ने बताया कि महिला दिवस की पूर्व संध्या में एक शाम कौम की बेटियों के नाम कार्यक्रम में बेटियों का सम्मान किया जाएगा। एआईसीसी सचिव एससी अनीस दुर्रानी मुख्य अतिथि होंगे। एआईसीसी एससी सेल के पूर्व समन्वयक सुरेश कनौजिया एलएनजे ग्रुप के रजनीश वर्मा विशिष्ट अतिथि होंगे।
टाउनहॉल में सांस्कृतिक कार्यक्रम शाम 7:30 बजे
जीतोचैप्टर की महिला विंग की ओर से अंतर्राष्ट्रीय महिला दिवस की पूर्व संध्या पर मंगलवार को टाउन हॉल में सांस्कृतिक कार्यक्रम होगा। सचिव नीतू ओस्तवाल ने बताया कि शाम 7:30 बजे शुरु होने वाले इस कार्यक्रम में टॉक शो, एक्शन साँग, जागो नारी जागो, वुमन एक्सीलेंस एवं वुमेन एंपावरमेंट के लिए कार्यक्रम होंगे। अध्यक्ष जयवंती अजमेरा ने बताया कि समारोह में विशिष्ट उपलब्धि अर्जित करने वाली महिलाओं छात्राओं को सम्मानित किया जाएगा।
महिला दिवस
hin_Deva hin_Deva mai_Deva hin_Deva hin_Deva hin_Deva bho_Deva hin_Deva bho_Deva hin_Deva mar_Deva